ଭୁବନେଶ୍ୱର, ଅଗଷ୍ଟ ୧୧ (ଲୋକାଲ ୱାୟାର) : ରାଜ୍ୟର ସମସ୍ତ ସରକାରୀ ବିଶ୍ୱବିଦ୍ୟାଳୟ ଓ କଲେଜର ପିଜି (ସ୍ନାତକୋତ୍ତର) ପାଠ୍ୟକ୍ରମରେ ନାମଲେଖା ପାଇଁ ଏକକ ପ୍ରବେଶିକା ପରୀକ୍ଷା ଅନୁଷ୍ଠିତ ହେବ ।
କମନ୍ ପିଜି ଏଣ୍ଟ୍ରାନ୍ସ ଟେଷ୍ଟ-୨୦୨୦ରେ ଭାଗ ନେବାକୁ ଚାହୁଁଥିବା ଛାତ୍ରଛାତ୍ରୀ ଅଗଷ୍ଟ ୧୨ ତାରିଖରୁ ୩୧ ତାରିଖ ଭିତରେ ଅନଲାଇନ୍ରେ ଆବେଦନ କରିପାରିବେ ।
ଅଗଷ୍ଟ ୧୨ରୁ କମନ ଆପ୍ଲିକେସନ୍ ଫର୍ମ ଷ୍ଟୁଡେଣ୍ଟ ଏକାଡେମିକ୍ ମ୍ୟାନେଜମେଣ୍ଟ ସିଷ୍ଟମର ୱେବସାଇଟ୍ http://www.samsodisha.gov.in ରେ ଉପଲବ୍ଧ ହେବ । ଏଥିଲାଗି ଆବେଦନ ଶେଷ ତାରିଖ ଅଗଷ୍ଟ ୩୧ ରହିଛି ।
ସେହିପରି ସେପ୍ଟେମ୍ବର ୨୦ରେ ପରୀକ୍ଷା ଲାଗି ହଲ ଟିକେଟ ଉପଲବ୍ଧ ହେବ । ଅକ୍ଟୋବର ୨୫ରେ ଚୂଡାନ୍ତ କାର୍ଯ୍ୟ ଶେଷ କରିବା ପାଇଁ ସମୟ ଧାର୍ଯ୍ୟ କରାଯାଇଥିବା ବେଳେ ଡିସେମ୍ବର ୧ରୁ ପାଠପଢା ଆରମ୍ଭ ହେବ ।
